CELEX: 62009TA0464
Language: mt
Date: 2011-05-12 00:00:00
Title: Kawża T-464/09: Sentenza tal-Qorti Ġenerali tat- 12 ta’ Mejju 2011 — Il-Kummissjoni vs New Acoustic Music u Hildibrandsdottir ( “Klawżola ta’ arbitraġġ — Kuntratt għal għajnuna finanzjarja konkluż fil-kuntest tal-programm-qafas ‘Culture 2000’ — Implementazzjoni tal-proġett ‘European Music Roadwork’ — Nuqqas ta’ eżekuzzjoni tal-kuntratt — Rimbors tas-sommom imħallsa bil-quddiem — Proċedura fil-kontumaċja — Għajnuna legali” )

25.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 186/23
            
         Sentenza tal-Qorti Ġenerali tat-12 ta’ Mejju 2011 — Il-Kummissjoni vs New Acoustic Music u Hildibrandsdottir
   (Kawża T-464/09) (1)
   
   (Klawżola ta’ arbitraġġ - Kuntratt għal għajnuna finanzjarja konkluż fil-kuntest tal-programm-qafas ‘Culture 2000’ - Implementazzjoni tal-proġett ‘European Music Roadwork’ - Nuqqas ta’ eżekuzzjoni tal-kuntratt - Rimbors tas-sommom imħallsa bil-quddiem - Proċedura fil-kontumaċja - Għajnuna legali)
   2011/C 186/42
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentanti: A.-M. Rouchaud-Joët u N. Bambara, aġenti, assistiti minn C. Erkelens, avukat)
   
      Konvenuti: New Acoustic Music Association (Orpington, ir-Renju Unit); u Anna Hildur Hildibrandsdottir (Orpington, ir-Renju Unit)
   
      Suġġett
   
   Talba tal-Kummissjoni, fuq il-bażi ta’ klawżola ta’ arbitraġġ fis-sens tal-Artikolu 238 KE, intiża sabiex New Acoustic Music Association u A. Hildur Hildibrandsdottir jiġu kkundannati jħallsu lura lilha parti mis-somma mħallsa bil-quddiem kif ukoll l-interessi moratorji għall-eżekuzzjoni tal-kuntratt Nru 2003-1895/001-001, għall-implementazzjoni tal-proġett “CLT2003/A1/GB-317 — European Music Roadwork”, fil-kuntest tal-programm-qafas “Culture 2000”, stabbilit bid-Deċiżjoni tal-Parlament Ewropew u tal-Kunsill, 508/2000/KE, tal-14 ta’ Frar 2000 (ĠU Edizzjoni Speċjali bil-Malti, Kapitolu 16, Vol. 1, P. 97).
   
      Dispożittiv
   
   
               (1)
            
            
               Ir-rikors huwa inammissibli sa fejn huwa dirett kontra New Acoustic Music Association.
            
         
               (2)
            
            
               A. Hildur Hildibrandsdottir, bħala membru tal-partenarjat New Acoustic Music Association, hija kkundannata tħallas lura, lill-Kummissjoni Ewropea, is-somma ta’ EUR 31 136,23, flimkien mal-interessi moratorji b’rata ta’ 7,70 % fis-sena, mill-4 ta’ Jannar 2008 sakemm id-dejn jitħallas lura kompletament.
            
         
               (3)
            
            
               A. Hildur Hildibrandsdottir hija kkundannata għall-ispejjeż.
            
         
               (4)
            
            
               It-talba għal għajnuna legali ta’ A. Hildur Hildibrandsdottir hija miċħuda.
            
         
      (1)  ĠU C 51, 27.2.2010.